Unelmate ühiskond

Unelmate ühiskond on tuleviku-uuringute spetsialisti Rolf Jenseni loodud visioon tuleviku ühiskonnast.

Mõiste kasutus
 Unelmate ühiskond on uus ühiskond, kus äriühingud, omavalitsused ja inimesed kui indiviidid elavad õnnelikult tänu oma lugudele, mitte andmetele ja infole.
 Mõiste inglise keelest: Jensen asutas tulevikule pühendatud ettevõtte Dream Company 2001. aastal. Dream Company lähtub põhimõttest, et „unelm" ja „ettevõte" on tegelikult sama joone eri otsad ning elu eriaspektide integreeritus emotsionaalse aspektiga saab aina tähtsamaks.

Unelmate ühiskonna algus

Unelmate ühiskond ilmneb juba praegusel hetkel – tuleviku kontuurid on täna nähtavad. Tulevikutooted peavad mõjuma meie südamele, mitte meie ajule. Jensen on kindel, et praegu on parim aeg keskenduda väiksematele ja personaalsematele ettevõtmistele. „Lähitulevikus muutub senisest olulisemaks ettevõttele sotsiaalse võrgustiku loomine ja personaalne suhtlemine kliendiga. Kaovad pealiskaudsed brändid ning esile kerkivad väärtustel põhinevad ettevõtted – inimesed ootavad ausat lugu, mis läheb südamesse.“

Unelmate ühiskonna loogika

Unelmate ühiskonna keskkonnaks saab kõige tõenäolisemalt pilt. Iga pilt jutustab loo, müüdi, legendi. Töö on motiveeriv, loominguline ja kaasakiskuv, tööst saab mänguline tegevus – võistlus, riskid, matkimine ja lustakus. Organisatsioonid on nagu hõimud, töötajad osalised või hõimu liikmed. Nii omanikud kui ka töötajad kannavad ettevõtte vaimsust ning osalevad ühistes rituaalides. Perekond ja selle väärtused on reaalsusega kokku põrkudes ebakindlas seisus, kuid unelm õnnelikust perekonnast jääb. Selge jagunemine töö- ja vabaks ajaks hakkab ähmasemaks muutuma. Mõlemad peavad rikastama elamustega ning olema tulvil emotsioone.

Näide, kuidas tänapäeval kasutatakse unelmate ühiskonna loogikat

Taani tarbijad on nõus maksma nende kanade munade eest rohkem, keda on kasvatatud meie vanavanemate tehnoloogia ja meetoditega ehk siis kanad elavad vabalt farmides, mitte kitsastes puurides. See tähendab aga seda, et munad muutuvad kallimaks, aga tarbija on nõus maksma 15–20 protsenti enam loo eest, mis on seondub loomaeetika ja vanade heade aegadega. Me suudame mõista unelmate ühiskonda ainult siis, kui saame aru, et juured on nii minevikus kui ka olevikus.
 Walkmani loomise mõte ei tekkinud Sony firmas mitte pingutavate turu-uuringute tulemusel. See oli idee, mis on muutunud reaalsuseks ning millest saavad nüüd osa miljonid inimesed kogu maailmas.
 Lennuk oli samuti unelm – unelm, mis on muutnud maailma. Ta on muutnud maailma väiksemaks, inimestel on võimalus kiiresti ühest kohast teise liikuda.

 Nike on ülemaailmne ettevõte, mis suudab oma lugu müüa üle keele- ja kultuuripiiride. Firma on väga osav siduma paari jooksukingi mingi looga. Nad on unelmate ühiskonna firma. Nike lähtub põhieeldusest, et küsimus pole spordijalatsites, vaid loos noorusest, edust, kuulsusest ja triumfist. Kandke Nike jalatseid ja ka teist saab „eesmärgiga mässaja“. Iga tehnoloogilise läbimurde taga on soovunelm. Iga uue toote taga on unelm. Unelmad loovad tegelikkuse – läbi raske töö.
 Unelmate ühiskonna tunnusmärke võib näha paljudes maailma firmades. Louis Vuitton on firma, mis müüb reisivarustust – kotte ja kohvreid. Aga teeb seda lisadimensiooniga. Koos reisikohvriga saate kaasa ka loo, mida paljud kliendid hindavad märksa kõrgemalt kui oma kohvri praktilist väärtust. Louis Vuitton on tüüpiline unelmate ühiskonna firma, mille lugu on: „Ma olen põnev inimene, kes liigub täiusliku kergusega läbi maailma uhkete hotellide ning teeb seda stiilselt.“

Viited